ইয়াকোভলেভ ইয়াক-১৩০
ইয়াকোভলেভ ইয়াক-১৩০ (ন্যাটোর প্রতিবেদন নাম: মিটেন) হল একটি সাবসনিক দুই-আসনবিশিষ্ট উচ্চতর জেট প্রশিক্ষণ এবং হালকা যুদ্ধ বিমান। এটি মূলত "ইয়াকোভলেভ-এরমাচি ইয়াক-১৩০/এইএম-১৩০" নামে ইয়াকোভলেভ এবং আয়েরমাক্কি কর্তৃক যৌথভাবে তৈরি হয়। এটিকে সম্ভাব্য হালকা আক্রমণ বিমান হিসেবে বাজারজাত করা হয়েছিল। এই বিমানটি তৈরি ও বিকাশের কাজ ১৯৯১ সালে শুরু হয় এবং এর প্রথম বিমানটি ২৫ এপ্রিল ১৯৯৬ সালে পরিচালনা করা হয়। ২০০২ সালে, এটি প্রশিক্ষণ বিমান হিসেবে রাশিয়ার সরকারী টেন্ডার জিতে এবং ২০০৯ সালে বিমানটি রুশ বিমান বাহিনীর কাছে আসে। একটি উন্নত প্রশিক্ষণ বিমান হিসেবে, এর মাধ্যমে ৪র্থ এবং ৫ম প্রজন্মের বিমানের প্রশিক্ষণ নেওয়া যায়। এছাড়া, এটিকে হালকা জঙ্গি বিমান, গোয়েন্দা বিমান হিসেবেও ব্যবহার করা যায়। এটি সর্বোচ্চ ৩০০০ কেজি অস্ত্র বহন করতে পারে।